ফেলিসিটি জোন্স

ফেলিসিট রোজ হ্যাডলি জোন্স (জন্ম ১৭ অক্টোবর ১৯৮৩) হলেন একজন ইংরেজ অভিনেত্রী। তিনি শিশু বয়সেই পেশাদার অভিনয় জীবন শুরু করেন। মাত্র ১২ বছর বয়সে তিনি দ্য ট্রেজার সিকার্স (১৯৯৬) চলচ্চিত্রে কাজ করেন। জোন্স টেলিভিশন ধারাবাহিক দ্য ওর্স্ট উইচ-এর এক মৌসুমে এবং এর অনুবর্তী পর্ব উইয়ার্ডসিস্টার কলেজ-এ ইথেল হ্যালো চরিত্রে অভিনয় করেন। বেতারে তিনি বিবিসির দি আর্চার্স-এ এমা গ্রান্ডি চরিত্রে কণ্ঠ দেন। ২০১৪ সালে তিনি পদার্থবিজ্ঞানী স্টিভেন হকিং-এর জীবনীনির্ভর দ্য থিওরি অভ এভরিথিং চলচ্চিত্রে হকিং-এর স্ত্রী জেন হকিং চরিত্রে অভিনয় করে সমাদৃত হন এবং সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কার এবং শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৬ সালে তিনি রোমাঞ্চকর-রোমহর্ষক ইনফার্নো, কল্পনাধর্মী নাট্য আ মনস্টার কলস এবং রোগ ওয়ান: আ স্টার ওয়ার্স স্টোরি চলচ্চিত্রে জিন ইর্সো চরিত্রে অভিনয় করেন। একই বছর তিনি বর্ষসেরা ব্রিটিশ শিল্পী হিসেবে বাফটা ব্রিটানিয়া পুরস্কার অর্জন করেন। ফেলিসিটি রোজ হ্যাডলি জোন্স ১৯৮৩ সালের ১৭ই এপ্রিল বার্মিংহামে জন্মগ্রহণ করেন। তার মাতা বিজ্ঞাপনে কাজ করতেন এবং তার পিতা একজন সাংবাদিক ছিলেন। তার এক বড় ভাই রয়েছে। জোন্স দক্ষিণ বার্মিংহামের বোর্নভিল গ্রামে বেড়ে ওঠেন। তার চাচা মাইকেল হ্যাডলি একজন অভিনেতা, যিনি শৈশবে জোন্সের মধ্যে অভিনয়ের আগ্রহ জাগিয়ে তোলেন। জোন্সের প্র-প্র-পিতামহীদের একজন ইতালির লুক্কার অধিবাসী ছিলেন। জোন্স কিংস নর্টন বালিকা বিদ্যালয়ে পড়াশোনা সমাপ্তির পর এ-লেভেল সম্পন্ন করার জন্য ষষ্ঠ কিং এডওয়ার্ড হ্যান্ডসওয়ার্থ বিদ্যালয়ে ভর্তি হন। সে সময়ে বিবিসির ধারাবাহিক সারভেন্টস-এ কাজ করার জন্য তিনি এক বছরের বিরতি নেন। তিনি এরপর অক্সফোর্ডের ওয়েডহাম কলেজে ইংরেজি বিষয়ে অধ্যয়ন করেন। সেখানে তিনি শিক্ষার্থীদের মঞ্চনাটকে অভিনয় করেন, তন্মধ্যে উল্লেখযোগ্য কাজ ছিল অ্যাটিস-এ নাম ভূমিকায় অভিনয়। ২০০৫ সালে অক্সফোর্ড বিশ্ববিদ্যালয়ের নাট্য সংঘের গ্রীষ্মকালীন সফরে তিনি উইলিয়াম শেকসপিয়রের দ্য কমেডি অব এররস নাটকে হ্যারি লয়েডের সাথে অভিনয় করেন। "Felicity Jones to receive the Britannia Award for British Artist of the Year presented by Burberry"। বাফটা। ১৫ সেপ্টেম্বর ২০১৬। ৩১ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  "Felicity Jones Biography: Film Actress (1983–)" (ইংরেজি ভাষায়)। বায়োগ্রাফি / এঅ্যান্ডই নেটওয়ার্কস। ২২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  ক্যাডওয়ালাডার, ক্যারোল (২০ ফেব্রুয়ারি ২০১১)। "Felicity Jones: 'There's a sensation when you're performing of release'"। দি অবজারভার (ইংরেজি ভাষায়)। লন্ডন। ২১ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ জুন ২০২০। She grew up in Bournville, the model village south of Birmingham. Her parents met while working on the Wolverhampton Express and Star when they were in their early 20s. 'My mother worked in advertising and my father was a journalist. But they split up when I was three and I grew up in a single-parent family. My mum brought my brother and I up.'  ইয়ং, গ্রাহাম (২১ ফেব্রুয়ারি ২০১৪)। "Acting is like a drug, something Felicity Jones can't live without"। বার্মিংহাম পোস্ট (ইংরেজি ভাষায়)। ৪ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  "Rogue One star Felicity Jones: 'I can still be quite incognito'"। দ্য ডেইলি টেলিগ্রাফ (ইংরেজি ভাষায়)। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  "Felicity Jones Loves to Cook"। জিমি কিমেল লাইভ (ইংরেজি ভাষায়)। ২৬ অক্টোবর ২০১৬। event occurs at 00:56। ২৭ ডিসেম্বর ২০১৬ তারিখে মূল (ইউটিউব ভিডিও) থেকে আর্কাইভ করা। সংগ্রহের তারিখ ১০ জুন ২০২০। My great-great-grandmother was Italian ... and she was from Lucca, in Tuscany  "Felicity Jones graces Wadham Hall"। ওয়েডহাম কলেজ, অক্সফোর্ড (ইংরেজি ভাষায়)। ৯ জানুয়ারি ২০১৮। ২৩ জুন ২০১৯ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  মস, ডেবরা (৯ জুন ২০০৫)। "Mythologies"। দি অক্সফোর্ড স্টুডেন্ট (ইংরেজি ভাষায়)। ১ মে ২০০৭ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  "Who is Felicity Jones? Things you didn't know about the Rogue One star"। বার্মিংহাম মেইল (ইংরেজি ভাষায়)। ৯ ফেব্রুয়ারি ২০১৭। ১১ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১০ জুন ২০২০।  উইকিমিডিয়া কমন্সে ফেলিসিটি জোন্স সংক্রান্ত মিডিয়া রয়েছে। অলমুভিতে ফেলিসিটি জোন্স ইন্টারনেট মুভি ডেটাবেজে ফেলিসিটি জোন্স (ইংরেজি)